**Pakuotės lapelis: informacija vartotojui**

**Gripp-Heel tabletės**

Homeopatinis vaistinis preparatas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas.

* Neišmeskite šio lapelio, nes vėl gali prireikti jį perskaityti.
* Jeigu norite sužinoti daugiau arba pasitarti, kreipkitės į vaistininką.
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
* Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra Gripp-Heel ir kam jis vartojamas

2. Kas žinotina prieš vartojant Gripp-Heel

3. Kaip vartoti Gripp-Heel

4. Galimas šalutinis poveikis

5. Kaip laikyti Gripp-Heel

6. Pakuotės turinys ir kita informacija

**1. Kas yra Gripp-Heel ir kam jis vartojamas**

Gripp-Heel tabletės yra homeopatinis vaistinis preparatas, vartojamas sergant virusine peršalimo liga.

Indikacijos pagrįstos tik homeopatijos principais.

Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

## 2. Kas žinotina prieš vartojant Gripp-Heel

**Gripp-Heel vartoti negalima**

Jeigu yra alergija veikliosioms medžiagoms arba bet kuriai pagalbinei šio vaisto medžiagai (jos išvardytos 6 skyriuje).

**Įspėjimai ir atsargumo priemonės**

Jei simptomai nepraeina, atsiranda dusulys, pūlingų skreplių, karščiavimas ar skausmas kvėpavimo metu, turite kreiptis į gydytoją.

### Kiti vaistai ir Gripp-Heel

Sąveika su kitais vaistais nežinoma.

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Nėštumas ir žindymo laikotarpis

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

### Vairavimas ir mechanizmų valdymas

Gripp-Heel gebėjimo vairuoti ir valdyti mechanizmus neveikia.

### Gripp-Heel sudėtyje yra laktozės

Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

## 3. Kaip vartoti Gripp-Heel

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Rekomenduojama dozė

Suaugusiems žmonėms ir vaikams nuo 12 metų: vartoti po 1 tabletę 3–5 kartus per dieną. Ūminių sutrikimų atvejais – pradžioje (pirmas dvi valandas) po 1 tabletę kas 15 min.

2–5 metų vaikams: vartoti po 1 tabletę vieną ar du kartus per dieną. Ūminių sutrikimų atvejais – pradžioje po 1 tabletę kas 1–2 val. (ne ilgiau kaip dviejų valandų laikotarpiu).

6–11 metų vaikams: vartoti po 1 tabletę du kartus per dieną. Ūminių sutrikimų atvejais – pradžioje

po 1 tabletę kas 1–2 val. (ne ilgiau kaip dviejų valandų laikotarpiu).

Tabletę laikyti burnoje, kol ištirps. Ją reikia vartoti ne valgio metu. Vaikams tabletę galima susmulkinti ir įmesti į nedidelį kiekį vandens.

### Ką daryti pavartojus per didelę Gripp-Heel dozę?

Pranešimų apie perdozavimą negauta.

**Pamiršus pavartoti Gripp-Heel**

Negalima vartoti dvigubos dozės norint kompensuoti praleistą dozę.

**Nustojus vartoti Gripp-Heel**

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Labai retais atvejais (mažiau negu 1 iš 10 000 pacientų) gali pasireikšti alerginės odos reakcijos.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba

vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73 568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A,

LT-09120 Vilnius), nemokamu fakso numeriu 8 800 20 131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

**5.**  **Kaip laikyti Gripp-Heel**

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir talpyklės etiketės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

## 6. Pakuotės turinys ir kita informacija

Gripp-Heel sudėtis

- 1 tabletėje yra veikliųjų medžiagų: Aconitum napellus D4 120 mg, Bryonia D4 60 mg,

 Lachesis mutus D12 60 mg, Eupatorium perfoliatum D3 30 mg, Phosphorus D5 30 mg.

- Pagalbinės medžiagos: laktozė monohidratas, magnio stearatas.

**Gripp-Heel išvaizda ir kiekis pakuotėje**

Gripp-Heel tabletės yra nuo baltos iki gelsvai baltos spalvos, apvalios, plokščios, su nusklembtomis briaunomis (pavieniais atvejais gali būti juodų ir geltonų taškelių).

Pakuotėje yra 50 tablečių.

**Registruotojas ir gamintojas**

Biologische Heilmittel Heel GmbH

Dr.-Reckeweg-Straße 2-4

76532 Baden-Baden

Vokietija

Tel. +49 7221 501 00

Faksas +49 7221 501 485

El. paštas info@heel.de

Jeigu apie šį vaistą norite sužinoti daugiau, kreipkitės į vietinį registruotojo atstovą.

|  |
| --- |
| UAB „Farmahelis”Partizanų g. 198-5LT-50324 KaunasTel., faksas + 370 37 452 559 El. paštas info@heel.lt |

Šis pakuotės lapelis paskutinį kartą peržiūrėtas 2016-08-30

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje[http://www.vvkt.lt/](http://www.ema.europa.eu).